kardosdrur/scandi-wiki huggingface dataset:
Lecitin

Lecitin er et andet ord for det fosfolipid, der er hovedbestandelen af cellevægge og andre biologiske membraner, og som findes overalt i levende organismer.

Anvendelse 
Lecitin fremstilles fra bl.a. sojabønner og æggeblommer. Det er f.eks. et biprodukt fra fremstilling af sojaolie. Sojaolielecitin benyttes som emulgator og tilsættes til levnedsmidler som margarine, chokolade, bagværk og diverse mælkeprodukter.

Sojalecitin er som de fleste andre sojaprodukter fremstillet ved udtræk med ekstraktionsmiddel (hexan) som opløsningsmiddel. Ved andre sojaprodukter kan man fjerne størstedelen af benzinen ved opvarmning. Men for lecitin som ikke tåler opvarmning, er det ikke muligt at fjerne opløsningsmidlet.

En stor del af fosfolipiderne i lecitin er fosfatitylkolin som indeholder den kemiske gruppe cholin. Cholin findes også i neurotransmitteren acetylcholin, og fosfatidylcholin har været anvendt i neurologisk forskning.

Lecitin sælges som helseprodukt, og det menes at have en række gavnlige, sundhedsmæssige egenskaber. F.eks. skulle det kunne:
 forbedre hukommelsen
 fremme optagelsen af vitaminer (A og B1)
 modvirke åreforkalkning
 have en gunstig virkning på leveren

E-nummer 
Som tilsætningsstof i fødemidler har lecitin e-nummeret E-322.

Emulgatorer
Succubus

Succubus (: succuba) var en kvindelig dæmon (eller ond ånd) i middelalderovertroen, der besøger mænd, oftest munke, i deres søvn for at udføre et spøgelses-samleje. Mænd der har samleje med en Succubus vil enten få nedsat helbred eller dø, da Succubi dræner dem for energi under samleje. Under samleje indsamler Succubi sæd fra manden. Succubus har et mandligt modstykke kaldet Incubus. Incubi forfører kvinder og har, lige som Succubi, samleje med dem i deres søvn. Under samleje kan Incubus bruge den sæd, Succubus har indsamlet, til at gøre kvinderne gravide. Hvis dette medførte graviditet ville disse børn være nemmere at påvirke af dæmoner eller have fysiske skavanker. Succubi havde tiltrækkende udseender af ubeskrivelig skønhed, dog med visse skønhedsfejl; så som flagermusevinger, katteøjne, horn eller hale. Myten bygger sandsynligvis på mænds ufrivillige udløsning i søvne.

I moderne tid bliver Succubus ofte brugt som et udtryk for kvinder der dræner selvstændigheden ud af mænd (ofte samleveren). Dette udtryk bliver typisk brugt af personer vis ven/bekendt er kommet " under tøflen" af samleveren.

Dæmoner
Nøvlingskov Efterskole

Nøvlingskov Efterskole er en dansk efterskole, der ligger i Skibbild/Nøvling mellem Herning og Vildbjerg.

Det er en efterskole med et folkekirkeligt værdigrundlag. Efterskolen har mange forskellige valgfag.

Skolen er også kaldet "NØV" af dens elever.

Den nuværende forstander hedder Morten Horsholt Mikkelsen.

Skolen kan rumme 108 elever. Nøvlingskov Efterskole bygger på det kristne livs- og menneskesyn, som vi møder det i den danske folkekirke.  

Skolen er medlem af Efterskoleforeningen.

Kilder 

Efterskoler
Bygninger, konstruktioner og anlæg i Herning Kommune
Mischa Barton

Mischa Anne Marsden Barton (født 24. januar 1986) er en britisk-født amerikansk skuespiller og model, mest kendt for sin rolle som Marissa i den amerikanske ungdomsserie Orange County, som er blevet vist på TvDanmark.

Ud over tv-serien Orange County er hun bl.a. kendt for sin medvirken i James Blunts musikvideo til Goodbye My Lover og i en lang række reklamer og film. Mischa har været i Danmark flere gange.

I starten af 2008 blev Bartin indlagt på en afvænningsklink, efter at hun i 2007 blev stoppet af politiet pga. slingrende kørsel. Udover at være påvirket af spiritus var hun ikke var besiddelse af et kørekort. Derudover fandt politiet også marihuana i hendes bil.

I april 2008 slap Mischa Barton for fængselsstraf for sin sprit- og narkoskandale efter en aftale med anklagemyndigheden. Hun blev idømt en betinget dom på tre år ligesom hun skal betale en bøde samt deltage i et tre måneders kursus i fornuftig omgang med alkohol.

Referencer

Eksterne henvisninger 

 

Tv-skuespillere fra USA
Hunter's Blade

The Hunter's Blades Trilogy er en trilogi af bøger skrevet af R.A. Salvatore. Serien består af tre bøger, The Thousand Orcs (2002), The Lone Drow (2003) og The Two Swords (2004), og fortæller historien om Drizzt Do'Urden, Catti-brie, Wulfgar, Burenor Battlehammer og Regis' eventyr.

Plot 

De 5 hovedpersoner rejser fra Icewind Dale til Mithral Hall, hvor Bruenor Battlehammer skal krones til konge over Mithral Hall og de dertil hørende dværge. Men på turen møder gruppen to dværge, der har overlevet et angreb. De beslutter at hjælpe dværgene med at få hævn over orkerne. Under turen opdager gruppen, at opgaven er større end ventet, så det kommer til et angreb ved byen Shallows. Ved den kamp, ser Drizzt en dværg, der står i et tårn på Bruernors plads. Da tårnet falder, tror Drizzt, at Bruenor er død, sammen med Catti-brie og Wulfgar, som han forlod i Shallows, og at Regis, der flygtede ud i vildmarken, også er død. Han går derfor tilbage i en primal urtids tilstand, hvor han kun kæmper for at hævne sine venner.

Han slår sig sammen med to måneelvere, og sammen prøver de at stoppe orkerne og deres allierede, ved at dræbe deres leder. I forsøget dør den ene af elverne.

Efter mange kampe bliver Bruenor, Catti-brie, Regis og Wulfgar fanget inde i Mithral Hall sammen med dværgehæren. Mithral Hall belejres af orkernes leder Orbuld, der med hjælp fra den onde orkgud, Gruumsh One-eye, holder sin hær udenfor. Da Drizzt opdager at hans venner har overlevet, bliver han lykkelig, men han kan ikke komme ind til dem, da en hær af over 10.000 orker holder til uden for.

Bøger
Fantasy

fr:Obould Maintes-Flèches
Mørke (by)

Mørke er en by på Djursland med , beliggende i Mørke Sogn, 26 kilometer fra Aarhus og ca. 3 kilometer fra Rosenholm Slot, Danmarks ældste slægtsejendom. Optræder under navnet Myrki i middelalderen, et gammelt ord for "mose". Den østjyske by ligger i Syddjurs Kommune og hører til Region Midtjylland.

I byen 
Mørke er en stationsby på Grenaabanen. Fra Mørke Station er der timedrift med tog mod Grenaa og halvtimesdrift i dagtimerne mod Aarhus. I byen findes en kro og en række butikker, blandt andet en dagligvareforretning, frisør, genbrugsbutik, indramning/kunstnerartikler-butik, butik med el-artikler, smed, tekstiltryk og autoophug.

Byen har et ældrecenter og en specialskole for børn og unge med Autisme og DAMP. Mørke Folkeskole har ca. 300 elever og 35 lærere og pædagoger.

Mørke Kirke er en anseelig middelalderkirke. Skib og kor i hugne granitkvadersten er fra romansk tid, måske opført under kong Niels i begyndelsen af 1100-tallet. Siden føjedes våbenhus og tårn i munkesten til. Kirkens store vinduer er dog et resultat af en restaurering i slutningen af 1800-tallet. Kirken gennemgik en større restaurering i 2012-13.

Mørke Præstegård er en af landets smukkeste. Opført i 1703 i bindingsværk. Imidlertid blev en længe nedrevet i 1960'erne, så det i dag kun er en trelænget gård.

Mørke lå indtil 2007 i Rosenholm Kommune.

Historie 
I 1875 beskrives byen således: "Mørke med Kirke, Præstegaard, Skole, Veirmølle, Kjøbmandshandel og Bageri".

Omkring århundredeskiftet beskrives byen således: "Mørke (1416: Myrke) med Kirke, Præstegd., Skole, Sparekasse (opr. 1868; 31/3 1899 var Spar. Tilgodeh. 106,900 Kr., Rentef. 4 pCt., Reservef. 10,560 Kr., Antal af Konti 607), Mølle, Bageri, Købmandshdl., Gæstgiveri, Markedsplads (Marked i Maj og Okt.), Jærnbane-, Telegraf- og Telefonst. samt Postekspedition".

Spillefilmen "Mørke" 
Byen har givet navn til Jannik Johansens film Mørke (2005), hvis handling udspiller sig i byen.

Eksterne henvisninger 
 Byportal for Mørke

 Mørke skoles hjemmeside

Noter 

Byer i Syddjurs Kommune
Byer og bydele med genforeningssten
Kristen Bell

Kristen Anne Bell (født 18. juli 1980) er en amerikansk skuespillerinde bedst kendt fra den amerikanske tv-serie Veronica Mars og Disneyfilmen Frost.

Opvækst og familie 
Kristen er født og opvokset i Huntington Wood, Michigan. Hendes far er Tom Bell og hendes mor er sygeplejersken Lorelei Bell.

I en alder af 17 år, mistede Kristen sin bedste veninde Jenny De Rita i en bilulykke.

Kort efter at Kristen havde færdiggjort High school, flyttede hun til New York.

Filmografi

Film

Fjernsyn

Andet

Eksterne kilder/henvisninger 

 Officiel hjemmeside
 

Skuespillere fra Michigan
Polsk-amerikanere
Hollywood Walk of Fame
Pluto (band)

Pluto er et dansk indie-pop-band.

Biografi 
Pluto blev dannet i 1999, og har flere gange haft numre liggende på Det Elektriske Barometer. Blandt andet lå sangene Forfra og Knus fra cd'en Forfra de maksimale 8 uger på Barometeret.

Diskografi 
Bandet har indtil videre indspillet tre cd'er:

Forfra 
Cd'en indeholder disse numre:
 Altid
 Knus
 Forfra
 Siv
 Så Kommer Det Nu
 Noget At Håbe På
 Sommerfugl
 Brændt Fast
 Næsten Så Smukt
 Blik
 Tro På Det

Støv/Eller/Støj/ 
Cd'en indeholder disse numre:
 Natjager
 En Sang
 Dit Navn
 Film
 Pilot
 Hvad Så?
 Gi' Op
 Pausefisk
 Klør
 Ræs
 Støv Eller Støj

Ingen Ved Hvorhen 
Cd'en indeholder disse numre:
 Drage i Flugt
 Har Du Glemt Mig?
 Ingenting
 Guldlok
 Cirkler og Mobiler
 Blæs Mig Væk
 Beat
 Det Er Ikke Som Om
 Blodsukker
 Hverdag igen

Musikgrupper fra Danmark
Musikgrupper fra 1999
De Uafhængige (flertydig)

De Uafhængige er navnet på flere danske politiske partier eller grupper:

 De Uafhængige – et udbryderparti fra Venstre, stiftet 1953.
 De Uafhængige (1860) – et udbryderparti fra De Nationalliberale, stiftet 1860.
 De Uafhængige (1934) – et udbryderparti fra Venstre, stiftet 1934.
 De Uafhængige Elever – oprindeligt navn for Folkeskoleelevernes Landsorganisation, stiftet 1978.
Røgsvagt krudt

Røgsvagt krudt er den form for krudt, som i dag bruges til ammunition. Det er fremstillet af nitrocellulose. Der er tre former for røgsvagt krudt, enkelt-baset, dobbelt-baset og trippel-baset. Enkelt-baset krudt er nitrocellulose, som er granuleret. Dobbelt-baset er nitrocellulose, hvor der er tilføjet op til 50% nitroglycerin. Trippel-baset er ligesom dobbelt-baset, men der er tilføjet noget nitroguanidin. Nitroguanidin gør, at krudtet detonerer meget hurtigt. 

Yderligere inddeles røgsvagt krudt i to typer: stangkrudt og bladkrudt. Bladkrudt anvendes i haglpatroner, og i jagtriffelpatroner anvendes primært stangkrudt. Valget afhænger af producenten.

Røgsvagt krudt er et godt alternativ til sort krudt, da det udvikler op til 6 gange så meget gas som en i vægtmæssig henseende tilsvarende mængde sort krudt, og røgudviklingen er meget svag, deraf navnet.

Sprængstoffer
Ammunition
Indium

Indium er et grundstof med atomnummer 49 og kemiske symbol In i det periodiske system. Dette sjældne, bløde metal har en høj duktilitet (strækbar) og indgår let i kemiske forbindelser. Kemisk kan det ligne aluminium eller gallium, men er i højere grad i familie med zink. Zinkmalm er den primære kilde til indium.
Indium benyttes primært til at lave transparente elektroder af indium-tin-oxid i LCD skærme. Det benyttes også som en tynd film til at danne glatte overflader. F.eks. blev det benyttet til at overfladebehandle kuglelejer i avancerede fly under anden verdenskrig. Desuden bruges det til at sænke smeltepunktet i metallegeringer samt som komponent i blyfri loddetin.



Historie 
Indium blev opdaget i 1863 af tyskerne Hieronymus Theodor Richter og Ferdinand Reich

 

Andre metaller
Egon Rix

Egon Rix er fotograf og er mest kendt for sine utallige medvirkener i diverse programmer med Søren Ryge Petersen. Han har desuden filmet bl.a. Ouafas fredsmission.

Eksterne henvisninger 
 

Fotografer fra Danmark
Velox

Velox Music BBS var et populært Bulletin Board System (BBS), der indeholdt 100% Amiga-baseret musik. 

Al musik kunne hentes gratis, og blev sorteret efter genre og kunstner. Et panel gav tilmed også de forskellige kunsteres musikstykker en karakter på 13-skalaen, hvilket gav de besøgende en chance for at bedømme, hvorvidt de ville bruge de ca. 40 minutter, det tog at hente et stykke musik med datidens modem-hastigheder.

Hele systemet kørte på en Philips 8086 PC med 20 MB harddisk, og brugte bl.a. softwaren "Yammed" til at koble sig på FidoNet, som node på 234-netværket.

Velox Music BBS startede i 1989 og ophørte med at fungere i 1993.

Datanet
Sofia af Minsk

Sofia af Minsk eller dronning Sophie af Danmark eller Sofie af Novgorod, også kaldet  Sofija Vladimirovna eller Sofia Volodarsdatter (født cirka 1140, død 5. maj 1198), var en dansk kongelig, der gennem sit ægteskab med Valdemar den Store var dronning af Danmark. De blev gift i 1157, men var allerede blevet trolovet 1154.

Sofia var datter af den polske Rikissa (dronning af Sverige og tidligere kortvarigt dronning af Danmark) og en russisk fyrste; formodentlig Volodar af Minsk, men måske i stedet Vladimir af Halicz. Hun var halvsøster på sin mors side til Knud 5., der som led i borgerkrigen 1146-1157 havde arrangeret hendes trolovelse. Sofia var efterkommer på fædrene side af Vladimir den Hellige, som hendes mand Valdemar var efterkommer af på mødrene side.

Hun var smuk, men beskrives i folkeviserne som ond og hævngerrig. Blandt andet skal hun have dræbt Valdemars elskerinde Tove ved at lade hende brænde inde i en badstue. Efter Valdemars død i 1182 giftede hun sig i 1186 igen, nu med grev Ludvig af Thüringen, men han sendte hende tilbage til Danmark, hvor hun senere døde. Hun ligger begravet ved siden af sin første ægtefælle i Sankt Bendts Kirke i Ringsted.

Børn 
 Knud 6., født 1163, Danmarks konge.
 Valdemar 2. Sejr, født 1170, Danmarks konge.
 Helen af Danmark, gift 1202 med William af Winchester.
 Rikissa af Danmark, gift med den svenske konge Erik Knutsson.
 Sophia af Danmark, gift med Sigfrid 3. af Orlamünde.
 Margareta, nonne i Roskilde.
 Marie, nonne i Roskilde.
 Ingeborg af Danmark, fransk dronning, født ca 1175. Gift 1193 med Filip 2. August af Frankrig.

Galleri

Eksterne referencer 

Ikke-regerende dronninger af Danmark
Danskere i 1100-tallet
Nikolaj Cederholm

Nikolaj Cederholm (født 15. januar 1963) er en dansk dramatiker, instruktør, skuespiller og teaterdirektør.

Født og opvokset i Allerød, hvor interessen for teater blev vakt. Skabte som teenager – i fællesskab med skuespilleren Jesper Hyldegaard – stor opmærksomhed omkring en række shows under titlen Dr. Dante's Desperate Renovationsshow. Efterhånden blev der konstitueret en gruppe, med Cederholm som den naturlige leder. I 1985 flyttede gruppen ind i en nedlagt møbelforretning, der fik navnet Dr. Dante. Blev i 1992 udnævnt som teaterdirektør for Aveny Teatret, og flyttede dele af gruppen med sig ind på Frederiksberg Allé, hvor teatret blev omdøbt til Dr. Dantes Aveny. Teatret i Allerød fortsatte under navnet Mungo Park, under Lars Kaalunds ledelse.

Op gennem 1990'erne var Dr Dantes Aveny et af de helt centrale teatre i dansk scenekunst.

Nikolaj Cederholm arbejder i dag primært som sceneinstruktør, og bestrider flere centrale bestyrelsesposter i dansk teater. Sammen med Kåre Bjerkø skabte Cederholm verdens første teaterkoncert, Gasolin' teaterkoncert.

Hans skuespil findes bevaret i Dramatisk Bibliotek på Det Kongelige Bibliotek.

Har modtaget en række priser, blandt andet Reumerts æreslegat, Danske Dramatikeres Hæderspris og kunstfondens tre-årige arbejdslegat.

Eksterne henvisninger 
 
 Dr. Dantes Webmemorial

Skuespillere fra Danmark
Dramatikere fra Danmark
Teaterledere fra Danmark
Teaterinstruktører fra Danmark
Personer fra Allerød
Dansksprogede forfattere fra Danmark
Personer i Kraks Blå Bog
Revninge

Revninge er en by på Østfyn med , beliggende 18 km nordvest for Nyborg, 20 km øst for Odense og 4 km syd for Kerteminde. Byen hører til Kerteminde Kommune og ligger i Region Syddanmark.

Revninge hører til Revninge Sogn. Revninge Kirke ligger i den sydøstlige ende af byen.

Faciliteter 
Kertemindeegnens Friskole i Revninge er en af landets ældste friskoler, indviet i 1863. Den har ca. 255 elever i 1 spor på 0.-6. klassetrin, 2 spor på 7.-9. klassetrin og en enkelt 10. klasse, i alt 14 klasser med højest 22 elever i klassen.

Historie 
Revninge-kvinden er en 4,6 cm høj forgyldt kvindefigur i sølv fra vikingetiden. Den blev fundet på en mark ved Revninge i april 2014 og er udstillet på Vikingemuseet Ladby.

Stationsbyen 
I 1899 beskrives Revninge således: "Revninge (1441: Reffninge), ved Ullerslevvejen, med Kirke, Skole, Hospital (opr. 1736 af Margr. Levetzau, Enke efter Gehejmer. F. J. v. Dewitz til Frederiksgave, med et Hus til 8 fattige af Lundsgaards Gods), Forsamlingshus (opf. 1881), Teglværk og Telefonstation."
 
Revninge havde station på Odense-Kerteminde-Dalby Jernbane, der blev åbnet i 1900. I 1914 blev den forlænget til Martofte og kom til at hedde Odense-Kerteminde-Martofte Jernbane. Revninge Station havde et kombineret krydsnings- og læssespor med siderampe, dyrefold og stikspor til enderampe. Kertemindebanen blev nedlagt i 1966. Stationsbygningen er bevaret på Revninge Bygade 50.

Indtil begyndelsen af 1980'erne havde byen både brugs og bager. I starten af 1980'erne fik Revninge et af landets første biogasanlæg, men i 2005 gik energiselskabet konkurs med en gæld på 6,5 mio. kr. Naturgas Fyn overtog ledningsnettet, så andelshaverne nu forsynes med naturgas.

Kendte personer 
 Hjalmar Havelund (1915-2007), journalist og forfatter.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Kerteminde Kommune
Anders Bodelsen

Anders Bodelsen (født 11. februar 1937 på Frederiksberg, død 17. oktober 2021) var en dansk forfatter.

Anders Bodelsen var søn af C.A. Bodelsen og Merete Bodelsen og student fra Ordrup Gymnasium i 1956.
Ved Københavns Universitet studerede han jura, økonomi og litteratur og arbejdede samtidig som freelancejournalist.
I årene 1963-65 var han redaktør af tidsskriftet Perspektiv og i perioden 1964-67 medarbejder ved Dagbladet Information og senere Politiken.

Han var gift med Eva Sindahl-Pedersen fra 1975 til hendes død i 2019.

Bibliografi 
Blandt de mange værker, han har skrevet, kan nævnes:

Drivhuset (1965)
Rama Sama (1967)
Hændeligt uheld (1968)
Tænk på et tal (1968)
Alt er tilladt (1969)
Frysepunktet (1969)
Straus (1971)
Bevisets stilling (1973)
Operation Cobra (1975)
Pengene og livet (1976)
Domino (1984)
Revision (1985)
Guldregn (1986)
Mørklægning (1988)
Byen uden ildebrande (1989)
Rød september (1991)
Den åbne dør (1997)
Varm luft (2009)

Flere af bøgerne er blevet filmatiseret, heriblandt Tænk på et tal (1969), Guldregn (1986) og Operation Cobra.

Bodelsen debuterede i 1959 med romanen De lyse nætters tid, som blev genudgivet i revideret og forkortet udgave i 1971.
Bogen lægger sig i tema og motiv op ad Knud Sønderbys Midt i en Jazztid.

I Bodelsens tidlige forfatterskab, eksempelvis novellesamlingen Signalet (1967), beskæftiger han sig med individets (selv)identifikation i det moderne samfund. Hans bøger bruges ofte i folkeskolen og gymnasiet.

Anders Bodelsen har modtaget flere priser, heriblandt De Gyldne Laurbær i 1969, De Gyldne Håndjern (kriminallitterær pris) i 1986 og Palle Rosenkrantz' Ærespris i 2002. I 1986 blev han tildelt Statens Kunstfonds livsvarige ydelse.

Efter en skriveblokade på 12 år udgav Anders Bodelsen i 2009 novellesamlingen Varm luft, som blev hans sidste bog.

Priser 

 1967: Prix Italia for radiospillet En hård dags nat
 1968: Kritikerprisen
 1969: De Gyldne Laurbær
 1981: Søren Gyldendal-prisen
 1986: Statens Kunstfonds livsvarige ydelse.
 1993: Prix Italias Specialpris, Rom, for radiospillet Gaven

Referencer

Eksterne henvisninger 
 
 Anders Bodelsen på Litteratursiden.dk
 Anders Bodelsen på Krimisiden.dk
 Anders Bodelsen på Litteraturpriser.dk
 

Romanforfattere fra Danmark
Novelleforfattere fra Danmark
Krimiforfattere fra Danmark
Thrillerforfattere fra Danmark
Personer fra Frederiksberg
Kunstnere på finansloven (afdøde)
Personer i Kraks Blå Bog (afdøde)
Modtagere af Boghandlernes gyldne Laurbær
Journalister ved Politiken
Journalister ved Dagbladet Information
Dansksprogede forfattere fra Danmark
Modtagere af Søren Gyldendal-prisen
Studenter fra Ordrup Gymnasium
Orla Johansen

Orla Johansen (født 16. maj 1912 i Svendborg, død 22. august 1998) var en dansk journalist og forfatter, der som forfatter først og fremmest gjorde sig gældende inden for krimigenren.

Han optrådte som forfatter under såvel sit eget navn som under pseudonym, hvor han anvendte navnene Leslie Clyde, Ronald Ferry og Sigurd Johansen.

Orla Johansen debuterede i 1945, vandt i 1966 Søndags B.T.'s konkurrence om den bedste danske kriminovelle og fik i 1974 Poe-klubbens pris med krimi-romanen Mordet fanger. Han har desuden skrevet flere artikler om bl.a. krimigenren i Jyllands-Posten.

Han udgav i 1987 sine erindringer med titlen Hvis De har en time til overs : journalistisk tilbageblik på mennesker, meninger og ting, der ikke kom i avisen.

Bibliografi 
 De fem nøgler (1945)
 Fyn under fem aars krig (1945)
 Den farlige himmel (1961)
 Det runde kvadrat (1961)
 Den lysende cirkel (1961)
 Den blodige måne (1961)
 Den brændende jord (1961)
 Tusindfryd (1970)
 Ministeren tager imod (1970)
 Ingenting i den hånd (1971)
 Gerne i store sedler (1971)
 Ryggen, professor! (1971. Filmatiseret i 1977 af Jens Okking med titlen Pas på ryggen, professor)
 Ægte rødt (1972)
 Æret være hans minde (1972)
 Dødsfaldet (1973)
 Dommeren (1973)
 Mordet fanger (1974)
 Ligene er kisteglade (1975)
 Så dejlig så død (1975)
 Nusserne (1975)
 Morders marked (1976)
 Jackpot (1977)
 Hundedage (1977)
 Hug en hæl (1978)
 Stikkeren (1978)
 Dobbelt konfekt (1979)
 Æret være hans minde (1979)
 Afgang 18.00 forsinket (1980)
 Sæsonens mord (1981)
 Ladykiller (1982)
 Skuddag i juni (1983)
 Myrdekrans (1984)
 Gule shorts (1985)
 Morder m/k (1985)
 Projekt B (1986)
 Legemorder (1986)
 Gåden i nr. 12 (1987)
 Med hilsen fra Sheila (1988)
 Træmorder (1988)
 Skyggen (1989)
 Justitsmordet (1990)
 Frihed på livstid (1991)
 En duft af mord (1992)

Eksterne henvisninger 
 
 Orla Johansen på Dansk Forfatterleksikon

Novelleforfattere fra Danmark
Krimiforfattere fra Danmark
Personer fra Svendborg
Journalister fra Danmark
Selvbiografer fra Danmark
Dansksprogede forfattere fra Danmark
Havfolkene

Havfolkene er betegnelsen for et forbund af søfarende folk, som angreb østenden af Middelhavet, invaderede Cypern, Hatti og Levanten og forsøgte at erobre dele af det egyptiske rige i slutningen af det nittende dynasti og begyndelsen af det tyvende dynasti, især i Ramses 3.s ottende regeringsår.

Havfolkenes identitet og oprindelse er blevet et historisk mysterium, da moderne historikere kun har få og spredte kilder og arkæologiske fund fra gamle civilisationer at gå ud fra. Mysteriet forsætter med at interessere historikere, da de kilder der findes, antyder at havfolkene igennem plyndringer eller direkte krigsførelse, har været medansvarlige for flere store rigers undergang i tiden omkring 1175 f.v.t, her i blandt de hittitiske, mykenske og mittaniske riger.

Betegnelsen "havfolkene" bruges ikke i samtidens optegnelser, men er opstået i det 19. århundrede.

Antikken
Tue Sylvest

Tue Sylvest (født 30. august 1980), stud.scient.pol ved Syddansk Universitet. Opvokset i Ellinge på Østfyn, men har siden boet i både Odense, Bruxelles/Strasbourg.

Opstillet som kandidat for Folkebevægelsen mod EU til valget til Europa-Parlamentet i 2004. Medlem af Folkebevægelsen mod EUs Forretningsudvalg siden 2003. Har også været medlem af Folkebevægelsen mod EUs daglige ledelse – Styrelsen 2004-2005. 
Praktikant ved MEP Ole Krarup i Bruxelles/Strasbourg fra den 1. februar 2006 – 30. juni 2006.

Eksterne henvisninger 
 Tue Sylvest på Folkebevægelsen mod EU

Politikere fra Folkebevægelsen mod EU
Gorkij

Gorkij (eller Gorky (engelsk translitteration)) kan henvise til flere artikler:

 Gorkij, navn for den russiske by Nisjnij Nóvgorod i tiden 1932-1990
 Maksim Gorkij (1868–1936), en sovjetisk/russisk aktivist, forfatter og grundlægger af den literære genre socialrealisme. Lagde navn til byen Gorkij (1932-90)
 Gorkij Park – en forlystelsespark i Moskva.
 Gorky Park er en glamrock-gruppe fra Rusland.
 Gorky Park (film) er en film fra 1983 baseret på romanen Gorky Park af Martin Cruz Smith.
 2768 Gorky – en asteroide, opdaget i 1978 af astronomen L. V. Zhuravleva.
 Gorkij Jernbaner - et jerbaneselskab under Ruslands Jernbaner

Se også 
 Gorki

en:Gorky